ମିଳିଥିବା ସୂଚନା ଅନୁଯାୟୀ, ଉଦଳାର କଲେଜ୍ ରୋଡରେ ଥିବା ଏସ୍ବିଆଇ ଏଟିଏମ୍ରୁ ଟଙ୍କା ଲୁଟି ନେବା ଉଦ୍ୟମ କରି ବିଫଳ ହେବା ପରେ ଦୁର୍ବୃତ୍ତମାନେ ଏଟିଏମ୍କୁ ଜାଳି ଦେଇଛନ୍ତି।
ଦୁର୍ବୃତ୍ତମାନେ ଗତକାଲି ବିଳମ୍ବିତ ରାତିରେ ଗ୍ୟାସ କଟର ବ୍ୟବହାର କରି ଏଟିଏମ୍ ମେସିନରୁ ନଗଦ ଟଙ୍କା ଲୁଟିବାକୁ ଚେଷ୍ଟା କରିଥିଲେ କିନ୍ତୁ ତାହା କରିବାରେ ବିଫଳ ହୋଇଥିଲେ। ପରେ ସେମାନେ ଏଟିଏମକୁ ଜାଳି ଦେଇ ଘଟଣାସ୍ଥଳରୁ ପଳାଇ ଯାଇଥିଲେ।
ଏ ସଂପର୍କରେ ସୂଚନା ପାଇବା ପରେ ଉଦଳା ଥାନା ପୁଲିସ ଆଜି ସକାଳେ ଘଟଣାସ୍ଥଳରେ ପହଞ୍ଚି ଅଭିଯୁକ୍ତଙ୍କୁ ଚିହ୍ନଟ କରିବା ପାଇଁ ଅନୁସନ୍ଧାନ ଆରମ୍ଭ କରିଥିଲା। ଏଟିଏମ୍ ଭିତରୁ ଏକ ଗ୍ୟାସ୍ କଟର ଜବତ କରାଯାଇଛି। ଏନେଇ ପୁଲିସ୍ ଛାନଭିନ୍ କରୁଥିବା ଜଣାଯାଇଛି। ଏଯାବତ୍ ଏହି ଘଟଣାରେ କାହାରିକୁ ଗିରଫ କରାଯାଇ ନଥିବା କୁହାଯାଉଛି। ଏହି ଘଟଣା ଉଦଳାରେ ଚର୍ଚ୍ଚାର ବିଷୟ ହୋଇଛି।
